
Z A P I S N I K

34. sjednice Vijeća Mjesnog odbora Ivanja Reka,
održane 18. siječnja 2024. u prostorijama mjesne samouprave Mjesnog odbora Ivanja Reka, s početkom u 20.00 sati


NAZOČNI ČLANOVI VIJEĆA:
1. Damir Ranec
2. Jure Barišić
3. Josip Škoro
4. Ivica Žugec
5. Mario Šoštarić



Sjednici predsjedava Damir Ranec, predsjednik Vijeća Mjesnog odbora Ivanja Reka.

Zapisnik vodi: Damir Ranec, predsjednik Vijeća Mjesnog odbora Ivanja Reka

Predsjednik konstatira da je nazočno 5 članova Vijeća, što znači da Vijeće može pravovaljano odlučivati, te otvara 34. sjednicu Vijeća Mjesnog odbora.

Damir Ranec, predsjednik Vijeća Mjesnog odbora:
Pozdravlja sve Vijećnike Vijeća Mjesnog odbora Ivanja Reka. Zahvaljuje svima na dolasku.
U kratkim crtama obrazložio zaključke sa zadnje sjednice.

Daje prijedlog zapisnika s 33. sjednice na razmatranje. S obzirom da nije bilo nikakvih primjedbi, daje prijedlog zapisnika na glasovanje. Nakon provedenog glasovanja konstatira da je zapisnik jednoglasno usvojen.

Na prijedlog predsjednika, Vijeće jednoglasno utvrđuje

D N E V N I     R E D:
1. [bookmark: _GoBack]Plan potreba MO Ivanja Reka za 2024.
2. Aktualna komunalna problematika
3. Korištenje prostora MO Ivanja Reka
4. Razno: izvješća , pitanja i prijedlozi


Ad 1. Plan potreba MO Ivanja Reka za 2024.

PLAN 
potreba za aktivnostima, programima i projektima unapređenja kvalitete života građana 
Mjesnog odbora Ivanja Reka u 2024. godini
Članak 1. 
Ovaj plan obuhvaća iniciranje, organiziranje i provođenje aktivnosti, programa i projekata u društveno - kulturnom životu, aktivnostima brige o djeci i mladima, a koji su nedovoljno ili uopće nisu obuhvaćeni drugim programima.
Članak 2.
Planirana sredstva iz članka 1. u Mjesnom odboru, u ukupnom iznosu od 1700,00 eura, raspoređuju se za sljedeće aktivnosti
	1. DRUŠTVENI ŽIVOT I KULTURA

	Naziv aktivnosti 
	Manifestacija obilježavanja „Božićni dani MO Ivanja Reka" 

	Opis aktivnosti  
	Društvena manifestacija koja bi okupila djecu i građane na obilježavanju „Božićnih dana MO Ivanja Reka“ kroz održavanje dječje predstave uz prigodni domjenak sa sokovima, grickalicama i pekarskim proizvodima. U sklopu predstave također bi sudjelovao i Djed Božićnjak koji bi djeci i najmlađima podijelio prigodne poklone povodom nadolazećih blagdana, budući da bi se manifestacija planirala za 14.12.2024. godine.  

	Cilj(evi) aktivnosti 
	Druženje s djecom i građanima Ivanje Reke za obogaćivanje društvenih i kulturnih sadržaja MO.

	Datum održavanja
	14.12.2024. godine

	Procijenjena vrijednost  
	1700 EUR



DRUŠTVENI ŽIVOT I KULTURA
	Naziv aktivnosti
	"Božićni dani MO Ivanja Reka" 

	Količina
	Roba/Usluga/Rad 
	Cijena
	Napomena

	[navesti brojčano] 
	[navesti pojedinačnu stavku] 
	[navesti pojedinačnu cijenu]
	[navesti ukoliko se radi o stavci koju može pružiti centar za kulturu ili ako postoji neka druga specifičnost koju je potrebno naznačiti]

	1kom
	Izvođenje dječje predstave i nabava prigodnih poklona, dolazak Djeda Božićnjaka i podjela prigodnih poklona
	1600
	

	10kom
	plakati A3
	2
	

	
	Hrana i piće 5% (sokovi, grickalice, pekarski proizvodi)
	80
	




Ad 2. Aktualna komunalna problematika 

U raspravi oko aktualne komunalne problematike sudjeluju svi vijećnici. Raspravljaju o slijedećoj problematici:

· Izgradnja Centra za gospodarenje otpadom na području Resnika, što se planira potvrditi na idućoj 30. sjednici Gradske skupštine 25.01.2024.godine. Stav MO I. Reka je jasan da se ne podržava izgradnja ovakvog postrojenja u naseljenom mjestu i blizini stambenih objekata, vrtića i škola te da je potrebno od strane Grada iznaći te dogovoriti neku drugu lokaciju van naselja, što je i potvrđeno ranije donesenim zaključcima na sjednicama Vijeća MO I. Reka.
· Također su ovi zaključci proslijeđeni na znanje i postupanje prema predsjedniku Vijeća Gradske četvrti Peščenica-Žitnjak te u obliku dopisa mailom upućeni prema Uredu gradonačelnika i zamjeniku gradonačelnika.

Ad 3. Korištenje prostora MO Ivanja Reka

Ističe da su zaprimljeni zahtjevi za jednokratno i višekratno korištenje prostora Mjesne samouprave:
1. Matica umirovljenika Peščenica Žitnjak – podružnica Ivanja Reka
1. Politička stranka SDP – ogranak Ivanja Reka

U Raspravi su sudjelovali i svi ostali članovi vijećnici.

Nakon rasprave Vijeće jednoglasno donosi:

Z A K L J U Č A K
o povremenom korištenju prostora 

Vijeće Mjesnog odbora Ivanja Reka odobrava povremeno korištenje prostora za Matica umirovljenika Peščenica Žitnjak – podružnica Ivanja Reka koju S. Lj.u terminima ponedjeljkom od 16-18h, srijedom od 14-17h i svaka druga nedjelja u mjesecu od 17-22h


Z A K L J U Č A K
o povremenom korištenju prostora 

Vijeće Mjesnog odbora Ivanja Reka odobrava povremeno korištenje prostora za političku stranku SDP – ogranak Ivanja Reka koju zastupa M.Š. u terminu ponedjeljkom od 18-20h



Ad 4. Razno: izvješća, pitanja i prijedlozi

Damir Ranec, predsjednik Vijeća 

Ističe da su uz materijale za ovu sjednicu nisu dobiveni dopisi i odgovori nadležnih Gradskih ureda i institucija na temelju ranije upućenih zaključaka.

16.12.2023. s početkom u 18h održana je predstava za djecu u izvedbi Joze Boze s dolaskom Djeda Božićnjaka i podjelom prigodnih poklona u prostorijama MO Ivanja Reka. Nakon predstave priređen je prigodni domjenak i druženje uz sokove i grickalice.

08.01.2024. započeli radovi na uklanjanju objekata starog vodocrpilišta na lokaciji Ivanjorečka cesta kbr. 80. Završetak radova se očekuje tijekom veljače.

10.01.2024. ponovno upućen dopis prema komunalnom redarstvu u svezi učestalog navoženja smeća i glomaznog otpada na području nasipa GOK-a te je zatraženo da se provodi kontinuirani nadzor, odradi čišćenje i odvoz smeća, pokrenu radnje za postavljanja kamera za nadzor kritičnih lokacija i postavljanje betonskih barijera na određenim pristupnim putevima.

10.01.2024. upućen dopis prema VGČ Peščenica da se zatraži od službe za održavanje za krečenje i saniranje zidova i stropova u objektu MO Ivanja Reka.

12.01.2024. upućen dopis prema Čistoći za potrebu odvoza i čišćenja smeća koje se nalazi uz postojeće spremnike za otpad na tri lokacije zelenih otoka u MO Ivanja Reka.

14.01.2024. upućen dopis prema Gradskom uredu za gospodarstvo nastavno na tematiku oko mjerenja kvalitete zraka zbog širenja neugodnih mirisa iz smjera ZG pročistača, da se dobije povratna informacija oko mogućnosti kontinuiranih provedbi mjerenja kvalitete zraka tijekom cijele godine.

14.01.2024. upućen dopis prema nadležnom Gradskom uredu za sport u svezi pokretanja rješavanja statusa nogometnih terena i objekata u sklopu NK Ivanja Reka.

16.01.2024. upućen dopis prema Uredu gradonačelnika i zamjeniku gradonačelnika u svezi najave za izgradnjom CGO-a u Resniku, da se iznađe i dogovori neka druga lokacija van naseljenog mjesta.

17.01.2024. upućen dopis prema nadležnim uredima Grada Dugog Sela za dobivanje suglasnosti o korištenju zemljišta iza Crkve prema nasipu GOK-a kako bi se isto uredilo, raskrčilo i poravnali postojeći navozi zemlje i građevinskog materijala, za dio površine kč. 5496/2 koja je u vlasništvu Grada Dugog Sela.

17.01.2024. upućen dopis prema nadležnom ministarstvu za upravljanje drž. imovinom za dobivanje suglasnosti o korištenju zemljišta iza Crkve prema nasipu GOK-a kako bi se isto uredilo, raskrčilo i poravnali postojeći navozi zemlje i građevinskog materijala, za dio površine kč. 5571, 5501, 5502/  koja je u vlasništvu RH.


Dovršeno u 21.00 sati.

KLASA:024-08/24-003/125 
URBROJ:251-03-11-11/003-24-2
Zagreb,18. siječnja 2024. 

Zapisnik sastavio: 
Damir Ranec

Predsjednik Vijeća Mjesnog odbora
           Ivanja Reka
Damir Ranec, mag.oec.
